**PASLAUGŲ TEIKIMO SUTARTIS**

2022 m. \_\_\_\_\_\_\_\_\_\_\_\_\_d.

Panevėžys

**Panevėžio miesto savivaldybės administracija***,* juridinio asmens kodas 288724610, kurios registruota buveinė yra Laisvės a. 20, Panevėžys, atstovaujama Panevėžio miesto savivaldybės administracijos direktoriaus Tomo Juknos, veikiančio pagal Panevėžio miesto savivaldybės administracijos veiklos nuostatus, (toliau − Užsakovas),

**AB „HISK“**, juridinio asmens kodas 147710353, kurios registruota buveinė yra S. Kerbedžio g. 7, LT-35104 Panevėžys, atstovaujama generalinio direktoriaus Rolando Zabilevičiaus, veikiančio pagal bendrovės įstatus, (toliau − Paslaugų teikėjas),

toliau kartu vadinami „Šalimis“, o kiekvienas atskirai – „Šalimi“, sudarė šią paslaugų teikimo sutartį (toliau – Sutartis), toliau vadinama „Sutartimi“, kurioje susitariame:

**1. SUTARTIES OBJEKTAS**

1.1. Vadovaudamasis šioje Sutartyje nustatytomis sąlygomis ir tvarka Paslaugų teikėjas įsipareigoja suteikti **Techninio darbo projekto „Panevėžio miesto Beržų gatvės dalies (nuo Pilėnų g. iki Ramygalos g.) rekonstravimas“** (toliau – Projektas) **pakeitimo, papildymo ar pataisymo paslaugas** (toliau - Paslaugos), o Užsakovas įsipareigoja priimti Paslaugų rezultatą ir sumokėti Paslaugų teikėjui Sutartyje numatytą kainą Sutartyje numatytomis sąlygomis ir terminais.

1.2. Sutarties 1.1. punkte nurodytos Paslaugos turi būti suteiktos vadovaujantis Sutarties nuostatomis, „Panevėžio miesto Beržų gatvės dalies (nuo Pilėnų g. iki Ramygalos g.) rekonstravimas“ Technine užduotimi (toliau - Techninė užduotis) (Sutarties priedas) ir Paslaugų teikimą reglamentuojančiais teisės aktais.

**2. SUTARTIES GALIOJIMAS, VYKDYMO PRADŽIA IR PASLAUGŲ TEIKIMO TERMINAI**

2.1. Ši Sutartis įsigalioja kai ją pasirašo abi Šalys ir galioja iki visiško sutartinių įsipareigojimų įvykdymo arba kol Šalys sutaria ją nutraukti teisės aktų ar šioje Sutartyje nustatytais atvejais.

2.2. **Paslaugos suteikiamos iki 2022 m. gruodžio 22 d**. Paslaugų termino pabaigos data įforminama Šalims pasirašant suteiktų Paslaugų priėmimo – perdavimo aktą. Paslaugų teikėjas įsipareigoja neatlygintinai ištaisyti Projekto trūkumus ir klaidas, jeigu vėliau (atliekant ekspertizę, statybų metu ar vykdant statybos užbaigimo procedūras ir pan.) paaiškėja, kad Projektas turi trūkumų ar yra nekokybiškai parengtas, nors jis jau buvo priimtas Užsakovo.

**3. SUTARTIES KAINA, KAINODAROS TAISYKLĖS IR ATSISKAITYMO TVARKA**

3.1**.** Ši Sutartis yra fiksuotos kainos sutartis. Sutarties kaina be PVM – 3869,42 Eur (trys tūkstančiai aštuoni šimtai šešiasdešimt devyni eurai 42 ct), PVM – 812,58 Eur (aštuoni šimtai dvylika eurų 58 ct), **kaina su PVM – 4 682,00 Eur** (keturi tūkstančiai šeši šimtai aštuoniasdešimt du eurai) (toliau – Paslaugų kaina).

3.2. Į Paslaugų kainą įeina visos išlaidos ir visi mokesčiai, susiję su Paslaugų teikimu. Paslaugų teikėjas neturi teisės reikalauti padengti jokių išlaidų, viršijančių Sutarties 3.1. punkte nurodytą Paslaugų kainą.

3.3. Sutartyje nurodyta Sutarties kaina su PVM gali kisti (didėti ar mažėti) dėl Valstybės institucijų priimtų įstatymų, poįstatyminių teisės aktų, keičiančių PVM dydį. Sutarties kaina su PVM perskaičiuojama, kai pasikeičia kainos pridėtinės vertės mokesčio (toliau – PVM) tarifo dydis. Sutarties kainos su PVM pokyčio dydis yra proporcingas PVM tarifo pokyčio dydžiui. Sutarties kainos su PVM pakeitimas (dėl PVM dydžio pasikeitimo) įforminamas abiejų Sutarties šalių pasirašomu susitarimu prie sutarties po Valstybės institucijų priimtų įstatymų ir poįstatyminių teisės aktų, keičiančių PVM dydį, įsigaliojimo. Perskaičiuota Sutarties su PVM kaina taikoma tai Paslaugų daliai, kuri bus atliekama po Šalių pasirašyto susitarimo įsigaliojimo dienos. Pasikeitus kitiems mokesčiams Paslaugų kaina perskaičiuojama nebus.

3.4. Paslaugų teikėjas pilnai suteikęs Sutartyje numatytas Paslaugas ir perdavęs Užsakovui Techninėje užduotyje nurodytus dokumentus, pateikia Užsakovui suteiktų Projekto parengimo paslaugų perdavimo - priėmimo aktą (toliau – Aktas). Paslaugų teikėjas pateikia Užsakovui 3 (tris) Akto egzempliorius. Užsakovui pageidaujant, Paslaugų teikėjas pateikia Užsakovui Aktus pasirašytus el.parašu (ADOC formatu).

3.5. Užsakovui pageidaujant, Paslaugų teikėjas pateikia Užsakovui Aktus pasirašytus elektroniniu parašu (ADOC formatu) ir Užsakovas juos pasirašo elektroniniu parašu.

3.6. Užsakovas per 5 (penkias) darbo dienas nuo Akto apie suteiktas paslaugas gavimo dienos priima paslaugą ir pasirašo pateiktą Aktą arba nepasirašo jo, tuo pačiu terminu grąžindamas jį Paslaugos teikėjui ir pareikšdamas Sutarties nuostatomis pagrįstas pretenzijas dėl netinkamo paslaugos atlikimo. Užsakovui informavus apie atsisakymą pasirašyti Aktą ir nurodžius priežastis, Paslaugų teikėjas privalo ištaisyti Užsakovo nurodytus trūkumus per Užsakovo nustatytą terminą. PVM sąskaita-faktūra pateikiama tik po to, kai šalys pasirašo Aktą.

3.7. Užsakovas apmoka Paslaugų teikėjui už suteiktas paslaugas ne vėliau kaip per 30 kalendorinių dienų nuo PVM sąskaitos- faktūros gavimo dienos.

3.8. Paslaugų teikėjas PVM sąskaitą–faktūrą privalo pateikti naudojantis VĮ Registrų centro administruojama elektronine paslauga „E. sąskaita“. Elektroninės paslaugos „E. sąskaita“ svetainė pasiekiama adresu www.esaskaita.eu. Paslauga yra apmokama Lietuvos Respublikos finansų ministro nustatyta tvarka.

3.9. Paslaugų teikėjas įsipareigoja neatlygintinai ištaisyti Paslaugų klaidas, trūkumus, neatitikimus, ir kt., jeigu jie paaiškėja vykdant statybos darbus, ir atlikti Paslaugų papildymus, jei jie reikalingi, nors Paslaugos jau buvo priimtos Užsakovo. Toks Paslaugų teikėjo įsipareigojimas galioja visu garantiniu laikotarpiu, numatytu Lietuvos Respublikos teisės aktuose.

3.10. Užsakovas numato tiesioginio atsiskaitymo su Subteikėjais galimybę, vadovaujantis šiame punkte nustatyta tvarka. Užsakovas ne vėliau kaip per 3 (tris) darbo dienas nuo šios Sutarties sudarymo informuoja Subteikėjus apie tiesioginio atsiskaitymo galimybę, o Subteikėjas/ jai, norėdamas/mi pasinaudoti tokia galimybe, raštu pateikia prašymą Užsakovui. Tais atvejais, kai Subteikėjas/ai išreiškia norą pasinaudoti tiesioginio atsiskaitymo galimybe, turi būti sudaroma trišalė Sutartis tarp Užsakovo, Paslaugų teikėjo ir Subteikėjo, kurioje aprašoma tiesioginio atsiskaitymo su Subteikėju tvarka bei teisė Paslaugų teikėjui prieštarauti nepagristiems mokėjimams Subteikėjui.

**4. ŠALIŲ ATSAKOMYBĖ**

4.1. Paslaugų teikėjas atsako už tinkamą Paslaugų kokybę.

4.2. Paslaugų teikėjas, pažeidęs paslaugų teikimo terminus privalo sumokėti Užsakovui 0,02 proc. dydžio delspinigius nuo neatliktų Paslaugų vertės už kiekvieną uždelstą dieną, išskyrus tuos atvejus, kai paslaugos nesuteiktos ne dėl Paslaugų teikėjo kaltės.

4.3. Užsakovas, uždelsęs apmokėti Paslaugų teikėjui pagal pateiktas PVM sąskaitas-faktūras, Paslaugų teikėjui pareikalavus, moka jam 0,02 proc. dydžio delspinigius nuo laiku neapmokėtos sumos už kiekvieną uždelstą dieną.

**5. ŠALIŲ ĮSIPAREIGOJIMAI IR TEISĖS**

5.1. Paslaugų teikėjas įsipareigoja:

5.1.1. Suteikti Paslaugas Sutartyje ir jos prieduose numatytomis sąlygomis;

5.1.2. Teikti Paslaugas Užsakovui pagal Sutartį už Paslaugų kainą, savo rizika ir sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;

5.1.3. Nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Paslaugų teikėjui užbaigti Paslaugų teikimą nustatytais terminais;

5.1.4. Užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;

5.1.5. Užtikrinti, kad Sutarties sudarymo momentu ir visą jos galiojimo laikotarpį Paslaugų teikėjo darbuotojai turėtų reikiamą kvalifikaciją ir patirtį, reikalingas norint teikti Paslaugas;

5.1.6. Užsakovui raštu paprašius grąžinti visus iš Užsakovo gautus, Sutarčiai vykdyti reikalingus dokumentus;

5.1.7. Tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

5.2. Paslaugų teikėjas turi teisę:

5.2.1. Gauti Sutartyje nurodytą apmokėjimą už tinkamai suteiktas Paslaugas;

5.2.2. Paslaugų teikėjas turi kitas teises, numatytas Sutartyje ir Lietuvos Respublikos galiojančiuose teisės aktuose.

5. 3. Užsakovas įsipareigoja:

5.3.1. Priimti Šalių sutartu laiku kokybiškai atliktas Paslaugas ir parengtus dokumentus;

5.3.2. Sumokėti Paslaugų teikėjui Sutartyje numatytą kainą Sutartyje nurodytais terminais ir sąlygomis;

5.3.3. Suteikti Paslaugų teikėjui informaciją ir (ar) dokumentus, būtinus Sutarties vykdymui.

5.4. Užsakovas turi teisę:

5.4.1. Tikrinti Paslaugų teikimo eigą ir kokybę reikalauti per 5 (penkias) darbo dienas pateikti rašytinę ataskaitą apie visas atliktas pagal šią Sutartį Paslaugas;

5.4.2. Savo nuožiūra ir iniciatyva Paslaugų teikėjui teikti visą dokumentaciją, kuri, Užsakovo nuomone, būtina Paslaugų teikėjo įsipareigojimų pagal šią Sutartį įvykdymui;

5.4.3. Prižiūrėti ir kontroliuoti teikiamų paslaugų vykdymą ar įgalioti kitą asmenį šiems veiksmams atlikti laikinai ar Sutarties vykdymo metu ir apie tokį sprendimą nedelsiant informuoti Paslaugų teikėją;

5.4.4. Turi ir kitas šios Sutarties ir Lietuvos Respublikoje galiojančių teisės aktų numatytas teises.

**6. NENUGALIMOS JĖGOS APLINKYBĖS (FORCE MAJEURE)**

6.1. Nė viena Sutarties Šalis nėra laikoma pažeidusi Sutartį arba nevykdanti savo įsipareigojimų pagal ją jei įsipareigojimus vykdyti jai trukdo nenugalimos jėgos aplinkybės, atsiradusios po konkurso nugalėtojo paskelbimo ar po sutarties įsigaliojimo dienos.

6.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos aplinkybėms taisyklėse, patvirtintose 1996 m. liepos 15 d. Lietuvos Respublikos Vyriausybės nutarimu Nr. 840 „Dėl Atleidimo nuo atsakomybės esant nenugalimos jėgos aplinkybėms taisyklių patvirtinimo".

6.3. Jei kuri nors Sutarties Šalis mano, kad atsirado nenugalimos jėgos aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Paslaugų teikėjas toliau vykdo savo įsipareigojimus pagal sutartį tiek, kiek įmanoma ir ieško alternatyvių būdų savo įsipareigojimams, kurių vykdyti nenugalimos jėgos aplinkybės netrukdo, vykdyti.

6.4. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.

6.5. Jei nenugalimos jėgos (*force majeure*) aplinkybės trunka ilgiau kaip 180 (vienas šimtas aštuoniasdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Paslaugų teikėjui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

**7. SUTARTIES PAKEITIMAS**

7.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti pagrindiniai pirkimo principai ir Viešųjų pirkimų įstatymo 89 straipsnyje nustatytos pirkimo sutarties keitimo jų galiojimo metu imperatyvios normos. Sutarties sąlygos keičiamos raštišku Šalių susitarimu, pridedant visą susijusią susirašinėjimo dokumentaciją, šie dokumentai yra neatskiriama Sutarties dalis.

7.2. Sutarties galiojimo laikotarpiu Šalis gali inicijuoti Sutarties sąlygų pakeitimą, pateikdama kitai Šaliai raštišką prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 darbo dienų. Šalims nesutarus dėl Sutarties sąlygų keitimo, sprendimo teisę turi Užsakovas. Šalims tarpusavyje susitarus dėl Sutarties sąlygų keitimo, šie keitimai įforminami Sutarties Šalių atstovų pasirašomu susitarimu.

**8. SUTARTIES NUTRAUKIMAS**

8.1. Sutartis gali būti nutraukta raštišku Šalių susitarimu.

8.2. Užsakovas turi teisę vienašališkai nutraukti šią Sutartį prieš terminą, įspėjęs raštu prieš 15 (penkiolika) dienų Paslaugų teikėją dėl esminio Sutarties pažeidimo. Esminiu Sutarties pažeidimu bus laikomas bet kurio įsipareigojimo pagal Sutartį nevykdymas ar netinkamas vykdymas, taip pat žemiau nurodyti pagrindai:

8.2.1. Paslaugų teikėjas laiku nepradeda vykdyti Sutarties, t.y. vėluoja vykdyti bet kurį savo įsipareigojimą ar atitinkamą jų dalį, nevykdo Sutarties ir (ar) Techninės užduoties reikalavimų;

8.2.2. Paslaugų teikėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose nustatyta tvarka susidaro analogiška situacija;

8.2.3. keičiasi Paslaugų teikėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

8.2.4. kitais Viešųjų pirkimų įstatymo 90 straipsnyje numatytais atvejais.

8.3. Nutraukiant Sutartį dėl Paslaugų teikėjo kaltės, Paslaugų teikėjas per 7 (septynias) darbo dienas sumoka Užsakovui 300 Eur (trijų šimtų eurų) baudą ir atlygina Užsakovui dėl to turėtus nuostolius, kurie viršija baudos sumą.

8.4. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį.

8.5. Nutraukiant Sutartį, parengiama ataskaita apie Sutarties nutraukimo dieną esančią Užsakovo skolą Paslaugų teikėjui ir Paslaugų teikėjo nesuteiktas Paslaugas Užsakovui

8.6. Nutraukus Sutartį dėl esminių Sutarties pažeidimų, Užsakovas pasinaudos Lietuvos Respublikos viešųjų pirkimų įstatymo 91 straipsnyje nustatyta prievole Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Paslaugų teikėją.

**9. SUBTEIKĖJAI IR JŲ KEITIMO TVARKA**

9.1. Paslaugų teikėjas Sutarties vykdymui pasitelkia subteikėją (us) – ((juridinio asmens pavadinimas, įmonės kodas, buveinės adresas, atliekamų darbų/paslaugų pavadinimas) (duomenys įrašomi tik tuo atveju, jei pasitelkiamas subteikėjas) (toliau – Subteikėjas)). Teikėjas privalo informuoti apie šios informacijos pasikeitimus, taip pat apie naujus subteikėjus, kuriuos jis ketina pasitelkti vėliau.

9.2. Subteikėjų pasitelkimas nekeičia Paslaugų teikėjas atsakomybės dėl tinkamos Sutarties įvykdymo. Paslaugų teikėjas prisiima atsakomybę už Subteikėjų veiklą vykdant Sutartį ir atsako už Sutartinių prievolių neįvykdymą ar netinkamą įvykdymą.

9.3. Sutarties vykdymo metu Paslaugų teikėjas, gali inicijuoti Subteikėjo nurodyto Sutartyje pasikeitimą/atsisakymą, esant labai svarbioms priežastims ir tai pripažintų bei patvirtintų Užsakovas, ar jei Subteikėjas nepajėgus vykdyti įsipareigojimų Paslaugų teikėjas dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų, pateikiant Užsakovui raštišką prašymą keisti Subteikėją arba atsisakyti jo bei keičiamo Subteikėjo kvalifikaciją pagrindžiančius dokumentus arba dokumentus įrodančius, kad Subteikėjas turi teisę teikti tas Paslaugas.

9.4. Keičiamas ar naujai pasitelkiamas Subteikėjas privalo būti ne žemesnės kvalifikacijos, kaip Subteikėjas nurodytas Sutartyje.

9.5. Į pateiktą prašymą pakeisti/atsisakyti ar naujai pasitelkti Subteikėjų, Užsakovas, įvertinęs keičiamo ar naujai pasitelkiamo Subteikėjo ar Paslaugų teikėjo kvalifikaciją įrodančius dokumentus, apie priimtą sprendimą Paslaugų teikėjas atsako raštu ne vėliau kaip per 5 darbo dienas, pateikdamas sutikimą pakeisti Subteikėją kitu Subteikėju ar jo atsisakyti nei nurodyta Sutartyje arba išdėsto Subteikėjo keitimo/atsisakymo ar naujo pasitelkimo nesutikimo motyvus.

9.6. Šalims tarpusavyje susitarus dėl Subteikėjo keitimo/atsisakymo ar naujo pasitelkiamo, šie keitimai/atsisakymai ar naujo pasitelkimas įforminami raštišku susitarimu, kuris yra Sutarties neatskiriama dalis.

**10. SUSIRAŠINĖJIMAS**

10.1. Sutarties Šalys susirašinėja lietuvių kalba. Visi pranešimai, sutikimai ir kita informacija, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu asmeniškai pateikti kitai Šaliai ir gautas patvirtinimas apie gavimą arba išsiųsti registruotu laišku paštu, elektroniniu paštu (patvirtinant gavimą) nurodytais adresais, kitais adresais, kuriuos nurodė Šalis pateikdama pranešimą:

|  |  |  |
| --- | --- | --- |
|  | Užsakovas  (atstovas/ atsakingas asmuo) | Paslaugų teikėjas  (atstovas/ atsakingas asmuo) |
| Pareigos, vardas, pavardė | Miesto infrastruktūros skyriaus vyriausiasis projektavimo priežiūros specialistas | Projektavimo centro vadovas |
| Adresas | Laisvės a. 20, Panevėžys | S. Kerbedžio g. 7, Panevėžys |
| Telefonas | (8 45) 504 471 |  |
| El. paštas |  |  |

10.2. Už Sutarties bei jos pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas, atsakingas Panevėžio miesto savivaldybės administracijos Viešųjų pirkimų skyriaus vyriausioji specialistė

10.3. Jei pasikeičia Šalies adresas ar kiti duomenys, Šalis turi informuoti kitą Šalį ne vėliau kaip prieš 5 darbo dienas. Jei Šaliai nepavyksta laikytis šių reikalavimų, ji neturi teisės į pretenziją, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**11. GINČŲ SPRENDIMO TVARKA**

11.1. Kilę nesutarimai ar ginčai tarp Užsakovo ir Paslaugų teikėjo dėl Sutarties aiškinimo ar vykdymo sprendžiami Šalių derybomis, vadovaujantis Lietuvos Respublikos įstatymais ir kitais norminiais aktais. Jeigu derybomis nepavyksta išspręsti ginčo, jis nagrinėjamas Lietuvos Respublikos teismuose.

**12. KITOS SUTARTIES SĄLYGOS**

12.1. Šalys įsipareigoja jokiu būdu neskleisti trečiosioms Šalims informacijos, susijusios su šia Sutartimi bei jos vykdymu (konfidenciali informacija), prieš tai negavus kitos Šalies raštiško sutikimo. Konfidenciali informacija gali būti atskleista trečiosioms Šalims tik tais atvejais, kai to reikalauja įstatymai. Kiekviena Šalis turi imtis priemonių, kad jos darbuotojai laikytųsi šios nuostatos.

12.2. Jeigu pirkimo vykdymo metu nebuvo tikrinama Paslaugų teikėjo kvalifikacija dėl teisės verstis atitinkama veikla arba buvo tikrinama ne visa apimtimi, Paslaugų teikėjas įsipareigoja Užsakovui, kad Sutartį vykdys tik tokią teisę turintys asmenys.

12.3. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

12.4. Ši Sutartis sudaryta 1 (vienu) egzemplioriumi lietuvių kalba ir Šalių pasirašoma kvalifikuotu elektroniniu parašu. Jeigu Sutartis bus pasirašoma rašytiniu parašu, tuomet sudaromas  2 (dviem) egzemplioriais, turinčiais vienodą teisinę galią, po vieną kiekvienai Šaliai.

**13. SUTARTIES dokumentai**

13.1. Sutarties pasirašymo metu prie Sutarties pridedamas priedas – „Panevėžio miesto Beržų gatvės dalies (nuo Pilėnų g. iki Ramygalos g.) rekonstravimas“ Techninė užduotis.

**14. ŠALIŲ REKVIZITAI IR PARAŠAI**

|  |  |
| --- | --- |
| **UŽSAKOVAS**  **Panevėžio miesto savivaldybės administracija**  Įmonės kodas 288724610  Ne PVM mokėtojas  Laisvės a. 20, LT- 35200, Panevėžys  Tel. 8 45 501 360  El. paštas [administracija@panevezys.lt](mailto:administracija@panevezys.lt)  A.s. Nr. LT70 7300 0100 9139 8016  „Swedbank“, AB  Banko kodas 73000 | **PASLAUGŲ TEIKĖJAS**  **AB „HISK“**  Įmonės kodas 147710353  PVM mokėtojo kodas LT477103515  S. Kerbedžio g. 7, LT-35104 Panevėžys  Tel. (8 45 502 601  El. paštas [info@hisk.lt](mailto:info@hisk.lt)  A.s. Nr. LT02 4010 0412 0009 0263  Bankas AB „Luminor Bank“  Banko kodas 40100 |
| Administracijos direktorius Tomas Jukna  \_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | Generalinis direktorius Rolandas Zabilevičius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | |